Ֆրանկոնիա

**Ֆրանկոնիա** (), պատմական մարզ Գերմանիայում՝ ներկայիս Բավարիա երկրամասի Ստորին Ֆրանկոնիա (Unterfranken), Միջին Ֆրանկոնիա (Mittelfranken) և Վերին Ֆրանկոնիա (Oberfranken) վարչական օկրուգների տարածքում:

Վերին Ֆրանկոնիայի վարչական կենտրոնը Բայրոյթ քաղաքն է, Միջին Ֆրանկոնիայինը՝ Անսբախը, Ստորին Ֆրանկոնիայինը՝ Վյուրցբուրգը: Խոշոր բնակավայրերից են Նյուրնբերգը, Բամբերգը, Կոբուրգը, Ֆյուրտը, Էռլանգենը: Տարածված է գերմաներենի արևելաֆրանկյան բարբառը (բարբառախումբը), որը նկատելիորեն տարբերվում է բավարերենից: Թեև ժամանակակից Ֆրանկոնիան ընդգրկված է Բավարիայի կազմում, ֆրանկոնցիները, որպես կանոն, իրենց բավարացի չեն համարում:

## Պատմություն
Ֆրանկոնիա նշանակում է ֆրանկների՝ գերմանական ցեղերի դաշինքի՝ միավորման երկիր: Ժամանակակից գերմաներենում «Franken» բառով նշում են ինչպես հին ֆրանկներին, այնպես էլ ժամանակակից ֆրանկոնացիներին:

Հնագիտական պեղումների արդյունքները վկայում են, որ Ֆրանկոնիայի տարածքում մարդիկ ապրել են դեռևս քարի դարի վերջերից:

Միջնադարում Ֆրանկոնիան գերմանական հինգ դքսություններից մեկն էր՝ Սաքսոնիայի, Լոթարինգիայի, Շվաբիայի և Բավարիայի հետ միասին։

Ֆրանկոնացիները հատկապես հպարտանում են իրենց գարեջրով։ Վերին Ֆրանկոնիայում է գտնվում Գերմանիայում գարեջրատների ամենամեծ կենտրոնացումը։ Վերին Ֆրանկոնիայում պահպանվել է Zoigl անունով գարեջուրը տանը եփելու և վաճառելու ավանդույթը։ Ֆրանկոնյան սպիտակ գինին (Frankenwein) նույնպես հարուստ ավանդույթ ունի և հիմնականում արտադրվում է խաղողի Müller-Thurgau, Sylvaner և Bacchus տեսակներից։

## Զբոսաշրջություն
Զբոսաշրջության ոլորտն ընդգծում է Ֆրանկոնիայի ռոմանտիկ բնույթը, ներառյալ գեղատեսիլ գյուղական վայրերը և բազմաթիվ պատմական շինությունները։ Ֆրանկոնյան գինին, գարեջրի պատրաստման հարուստ ավանդույթը և տեղական խոհանոցի առանձնահատկությունները, ինչպես, օրինակ, «Լեբկյուխներեյը» կամ կոճապղպեղով հաց թխելը, նույնպես գրավիչ են։ Զբոսաշրջային *Ռոմանտիկ երթուղին* կապում է Արևմտյան Ֆրանկոնիայի մի քանի զբոսաշրջային կետեր։ Իսկ *Ամրոցային երթուղին* անցնում է Ֆրանկոնիայի տարածաշրջանի բազմաթիվ ամրոցներով և միջնադարյան այլ կառույցներով։ 
thumb|500 px|left|Ֆրանկոնիայի Կադոլցբուրգ քաղաքի համայնապատկերը
Ֆրանկոնիայով՝ Մայն գետի երկայնքով է անցնում Մայնրադվեգը՝ զբոսաշրջային հինգաստղանի հեծանվային երթուղին, որը մոտավորապես 600 կիլոմետր երկարություն ունի, սկսվում է Բայրոյթի մոտ, անցնում Բամբերգով, Վյուրցբուրգով, Աշաֆենբուրգով, Մայնի Ֆրանկֆուրտով և այլ վայրերով, եզրագծվում Մայնցի մոտ՝ Մայնի և Հռենոսի միախառնման վայրի մերձակայքում:

## Պատկերասրահ

Rothenburg o.d.T.JPG|Ռոտենբուրգ
Dom R1.jpg|Վյուրցբուրգ. տաճարն ու քաղաքապետարանը
Bamberger Dom BW 6.JPG|Բամբերգի տաճարը
Tourcoburgjuni08_78.jpg|Կոբուրգի քաղաքապետարանը
Riesenburg-Winter-P1190059-HDR.jpg|Քարայրներ «Ֆրանկոնյան Շվեյցարիա»-ում
Tiefenellern Ellernbach Schlucht 17RM1588-PSD.jpg|Փոքրիկ ջրվեժներ «Ֆրանկոնյան Շվեյցարիա»-ում


## Ծանոթագրություններ

## Գրականություն
* *Baedecker*. Deutschland. Verlag Karl Baedeker.2002. ISBN 3-8297-1004-6
* *Reinhard Pözorny(Hg)*Deutsches National-Lexicon- DSZ-Verlag ISBN 3-925924-09-4
* *Fritz Winzer* Weltgeschichte Daten Fakten Bilder. Georg Westermann Verlag.1987. ISBN 3-07-509036-0
* 

## Արտաքին հղումներ
* 
* Bezirk of Lower Franconia
* Government of Lower Franconia
* Bezirk of Middle Franconia
* Government of Middle Franconia
* Bezirk of Upper Franconia 
* Government of Upper Franconia English pages available
* The Baden-Württemberg region of Heilbronn-Franken
* Dukes of Franconia
* Franconia images
* The Franconian Dictionary

Կատեգորիա:Բավարիա
Կատեգորիա:Բավարիայի աշխարհագրություն
Կատեգորիա:Բավարիայի տարածաշրջաններ
Կատեգորիա:Գերմանիայի պատմական տարածքներ
Կատեգորիա:Գերմանիայի տարածաշրջաններ
Կատեգորիա:Եվրոպայի տարածաշրջաններ
Կատեգորիա:Պատմական մարզեր